"Setswana Puo ya Gae (HL)/P2 22 DBE/Ngwanaitseele 2017 NSC KAROLO YA C: TERAMA Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga. • Batlhatlhojwa ba tshwanetse go araba potso e le NNGWE go tswa mo terameng e ba e ithutileng. • Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG ya C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 16 (POTSO YA TLHAMO) MATSAPA DI A TSAYA KAE? – SS Mokua Dikgang tsa batho ba babedi ba ba nyalaneng ga di a tshwanela go tsenwa ka gope.Tlhalosa gore a go ne go le matshwanedi gore Mmatṧhatṧhi le Monyana, mogolowe Kgabele, ba sunyasunye nko mo dikgannyeng tsa ga Kgabele. Boleele jwa tlhamo e nne mafoko a a ka nnang 400–450. [25] POTSO 17 (DIPOTSO TSE DIKHUTSHWANE) MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. NOPOLO F MMUI A: Ke ntse ke mo tsaya jaaka ngwanake, ke mo rata. Ke ntse ke šaba bogobe ka moro wa phiri, madi ke a isa kwa dithutong tsa ga Ntshidi. Le gale, go itse Ona. MMUI B: Modiri ga se moji. Badiri ba le bantsi ba ke ba itseng, ga ba a ka ba roba se ba se jetseng. Bangwe ba bone ba bone maungo a bona a jewa ba a 5 lebile. Bangwe ba a tlogetse a sala a senngwa ke batho fela ba sa a utlwele botlhoko. Ke botshelo. Bo jalo. (Letsatsi morago ga bogadi, Legae a tsogelela tirong fela a se ka a boa. Ka Labobedi mosong, Tlhapi a tsogelela kwa ga Nkitsing.) MMUI C: (O a kokota) Kokokoko! Ke ura ya borobedi, o sa ntse a robetse! 1 0 Ka gongwe le ena o ngaletse fa rre a tsere bogadi! (O a kokota) MMUI D: (O bula setswalo) Ke wena! Ke ntse ke gateletswe ke boroko. Ke lora batho ba le bantsi ba le fa gae fa. Fa ke ntse ke lebeletse, ka bona banna ba kukile lekase. Ka thanya ka o kokota. MMUI C: Toro ya gago ga e monate, e nkutlwisa botlhoko. 15 MMUI D: Goreng e go utlwisa botlhoko? MMUI C: Ga ke a bona boroko maabane. Ga ke a bo bona. 17.1 Naya maina a mmui A le B. (2) 17.2 Leina la motho yo o ntseng a tsewa jaaka ngwana, ke mang? (1) Kwalololo e ileditswe Phetla"